《至徐州》
明代·周用

远戍收宵柝，高风动雪车。
三年同旅雁，一饭厌河鱼。
赤叶寒林晓，黄茅野市虚。
昔时溪水上，日出卧深庐。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。